A SÓSKÚTI ANDREETTI KÁROLY ÁLTALÁNOS ISKOLA ÉS MŰVÉSZETI ISKOLA HÁZIRENDJÉNEK KIVONATA

A házirend előírásait be kell tartania az iskolába járó tanulóknak, a tanulók szüleinek, az iskola pedagógusainak és más alkalmazottainak.

A tanuló kötelességei
1. Óvja saját és társai testi épségét, egészségét!
1. Azonnal jelentse az iskola valamelyik dolgozójának, ha saját magát, társait vagy másokat veszélyeztető helyzetet, tevékenységet, illetve valamilyen rendkívüli eseményt (pl.: természeti katasztrófát, tüzet, robbantással történő fenyegetést) vagy balesetet észlel!
1. Azonnal jelentse az iskola valamelyik nevelőjének – amennyiben ezt állapota lehetővé teszi –, ha rosszul érzi magát, vagy, ha megsérült!
1. Az iskola épületeit, helyiségeit, eszközeit rendeltetésüknek megfelelően kell használnia, rongálás esetén az okozott kár értékét köteles megtéríteni! Ennek határideje két hét.
1. A tanulók mobiltelefonjukat napközben nem tarthatják maguknál, csak a zárható szekrényekben! Ellenkező esetben a tanárok elvehetik, és csak a szülőnek szolgáltatják vissza.
1. Az iskola rendjére, tisztaságára vigyázzon, ne szemeteljen, erre társait is figyelmeztesse, maga és társai után az iskola udvarán és helyiségeiben rendet hagyjon!

A tanulókkal szembeni fegyelmező intézkedések
Azt a tanulót, aki
1. tanulmányi kötelezettségeit folyamatosan nem teljesíti (5-ször nem készít házi feladatot, illetve 5 alkalommal hiányosan vagy nem hoz felszerelést, először a pedagógus írásban tájékoztatja a szülőt, majd szaktanári, ill. a fokozatosság elvének betartásával, a megfelelő büntetési formát kapja), vagy a tanulói Házirend előírásait megszegi, vagy igazolatlanul mulaszt, büntetésben lehet részesíteni.

Az iskolai büntetések formái: szaktanári figyelmeztetés, szaktanári intés, szaktanári megrovás, osztályfőnöki figyelmeztetés, osztályfőnöki intés, osztályfőnöki megrovás, főigazgató-helyettesi figyelmeztetés, főigazgató-helyettesi intés, főigazgató-helyettesi megrovás, tagintézmény-igazgató figyelmeztetés, tagintézmény-igazgató intés, tagintézmény-igazgató megrovás főigazgatói figyelmeztetés, főigazgatói intés, főigazgatói megrovás, tantestületi figyelmeztetés, tantestületi intés, tantestületi megrovás.
A tanuló súlyos kötelességszegése esetén, illetve ha a tanuló igazgatói rovó büntetésben részesült a tanulóval szemben a magasabb jogszabályokban előírtak szerint fegyelmi eljárás is indítható. A fegyelmi eljárás megindításáról az iskola főigazgatója vagy a nevelőtestület dönt. A büntetést írásba kell foglalni, és azt a szülő tudomására kell hozni!
· A fegyelmi büntetések formái: megrovás, szigorú megrovás, áthelyezés másik osztályba, áthelyezés másik azonos típusú iskolába, eltiltás az iskola látogatásától, kizárás az iskolából.

Az iskolai hetesek, ügyeletesek feladatai:

· Gondoskodnak a tanterem megfelelő előkészítéséről a tanórákra (tiszta tábla, kréta stb. az órát tartó nevelő utasításai szerint).
· A szünetben a termet kiszellőztetik.
· A szünetben a tanteremből a tanulókat az udvarra, folyosóra kiküldik.
· A szünetben mind a két hetes a tanteremben marad.
· Az óra kezdetén a nevelő megérkezéséig felügyelnek az osztály rendjére, a fegyelmezetlen tanulókat figyelmeztetik.
· Az órát tartó nevelőnek az óra elején jelentik a hiányzó tanulókat.
· Ha az órát tartó nevelő a becsöngetés után öt perccel nem érkezik meg a tanterembe, értesítik az igazgatóságot.
· Az óra végén a táblát letörlik, és ellenőrzik a tanterem rendjét, tisztaságát.
· A felső tagozatos tanulók – külön beosztás szerint – 7.30 és 16.00 óra között az udvaron, valamint a folyosókon tanulói ügyeletet látnak el. A tanulói ügyeleteseket az igazgató által erre felkért nevelő, illetve osztályfőnök osztja be. A tanulói ügyeletesek a nevelők utasításai alapján segítik az ügyeletes nevelők munkáját, felügyelnek az udvar, a folyosók és a mosdók rendjére, tisztaságára, valamint a tanulók magatartására. 

Az iskola működési rendje
1. Az iskola épülete Sóskúton szorgalmi időben hétfőtől péntekig reggel 6 órától délután 21 óráig van nyitva.
1. Az iskolában tartózkodó gyermekek felügyeletét az iskola reggel 7.30. órától a tanítás végéig, illetve a tanórán kívüli foglalkozások, illetve a művészeti oktatás idejére tudja biztosítani. Reggeli felügyeletet 7.00 órától tudunk biztosítani mindkét szülő munkahelyi igazolásának bemutatása alapján.
1. Az iskolába a tanulóknak reggel 7.30 óra és 7.50 óra között kell megérkezniük!

1. Az iskolában a tanítási órák és az óraközi szünetek rendje a következő:
                                               	     
[image: ][image: C:\Users\kovacspa\Downloads\fejléc.jpg]



Sóskút
Fogadás: 7.55 – 8.05
1. óra: 8.10 – 9.55
2. óra: 9.05 – 9.50
3. óra: 10.05 – 10.50
4. óra: 11.00 – 11.45
5. óra: 12.00 – 12.45
Ebédszünet: 12.45 – 13.00
6. óra: 13.00 – 13.45
7. óra: 14.00 – 14.45
8. óra: 14.55 – 15.40

Pusztazámor
1. óra: 8.00 – 8.45
2. óra: 9.00 - 9.45
3. óra: 10.00 – 10.45
4. óra: 11.00 – 11.45
5. óra: 12.00 – 12.45
6. óra: 13.00 – 13.45
7. óra: 14.00 – 14.45
8. óra: 15.00 – 15.45





A tanulóknak az időjárástól függően a második és negyedik szünetben az udvaron kell tartózkodniuk!
1. Az óra kezdete előtt az osztályoknak a folyosón sorakozniuk kell, majd a nevelő utasítása szerint az osztálytermekbe kell vonulniuk!
1. A tanuló tanítási idő és a délutáni foglalkozások alatt az iskola épületét csak a szülő személyes, vagy írásbeli kérésére az osztályfőnöke (távolléte esetén az igazgató vagy az igazgatóhelyettes) vagy a részére órát tartó szaktanár írásos engedélyével hagyhatja el. Rendkívüli esetben – szülői kérés hiányában – az iskolából való távozásra az igazgató vagy az igazgatóhelyettes adhat engedélyt (telefonos egyeztetés)!
1. Tanítási napokon a hivatalos ügyek intézése az iskolatitkári irodában történik 7.30 óra és 16.30 óra között. Az iskola a tanítási szünetekben a hivatalos ügyek intézésére külön ügyeleti rend szerint tart nyitva. Az ügyeleti rendet az iskola főigazgatója határozza meg, és azt a szünet megkezdése előtt a szülők, a tanulók és a nevelők tudomására hozza.
1. A tanulók az iskola létesítményeit, helyiségeit csak valamelyik nevelő felügyeletével használhatják. Ez alól felmentést csak az iskola főigazgatója adhat.
1. Az iskola épületében az iskolai dolgozókon és a tanulókon kívül csak a hivatalos ügyet intézők tartózkodhatnak, illetve azok, akik erre az iskola főigazgatójától engedélyt kaptak. 
1. Amennyiben az iskolai foglalkozás keretében a tanulók által készített dolgokat a tanuló hazaviszi, szükség esetén az iskola az anyagköltség megfizetését kérheti, ebben az esetben a tárgy vagyoni jogát a kiskorú tanuló szülőjére átruházza.

· A tanuló hiányzását, illetve késését a tanítási órákról, valamint a tanórán kívüli foglalkozásokról igazolni kell. 
· A szülő egy tanév folyamán öt alkalommal (összesen legfeljebb öt napra) gyermekének hiányzását igazolhatja. Ez alól mentesítést – indokolt esetben – az iskola főigazgatója adhat.
· A tanuló a szülő előzetes engedélykérése nélkül csak indokolt esetben maradhat távol az iskolától.
· A szülő ilyen esetben is köteles a lehető leghamarabb bejelenteni a mulasztás okát az osztályfőnöknek.
· A tanuló órái igazolatlannak minősülnek, ha egy hét alatt nem igazolja távolmaradását.
· Amennyiben a tanuló elkésik a fogadásról vagy a tanítási óráról, az órát tartó nevelő a késés tényét, a késés idejét, valamint azt, hogy a késés igazoltnak vagy igazolatlannak minősül az elektronikus naplóba bejegyzi. Több késés esetén a késések idejét az e-napló összesíti, és amennyiben az eléri a negyvenöt percet, egy tanítási óráról történő hiányzásnak minősül.
· Az elkéső tanuló nem zárható ki a tanítási óráról, foglalkozásról.
· Nem számít hiányzásnak, ha az iskola érdekében, vagy jogszabályi előírás (verseny, vizsgálat) miatt hiányzik a tanuló.
· Az a tanuló, akinek hiányzása - az igazolt és az igazolatlan mulasztása az adott tanévben együttesen – eléri a kétszázötven tanítási órát, adott tantárgyból a tanítási órák harminc százalékát, és emiatt a tanuló teljesítménye tanítási év közben nem volt érdemjeggyel értékelhető, a tanítási év végén emiatt nem minősíthető, kivéve, ha a nevelőtestület engedélyezi, hogy osztályozóvizsgát tegyen. A nevelőtestület az osztályozóvizsga letételét akkor tagadhatja meg, ha a tanuló igazolatlan mulasztásainak száma meghaladja a húsz tanórai foglalkozást, és az iskola eleget tett a meghatározott értesítési kötelezettségének. 
· Ha a tanuló teljesítménye a tanítási év végén nem minősíthető, tanulmányait évfolyamismétléssel folytathatja. Ha a tanuló mulasztásainak száma már az első félév végére meghaladja a meghatározott mértéket, és emiatt teljesítménye érdemjeggyel nem minősíthető, félévkor osztályozóvizsgát kell tennie.
· Az Elektronikus Egészségügyi Szolgáltatási Tér (EESZT) és a Kréta-rendszer összekapcsolása révén lehetőség nyílik arra, hogy az iskolai orvosi igazolásokat az azt kiállító orvos egyből a Kréta-rendszerbe küldje.





Tanórán kívüli foglalkozások

       	Az iskola a tanulók számára – a tanórai foglalkozások mellett –az alábbi tanórán kívüli foglalkozásokat szervezi:
1. Délutáni foglalkoztató, felsős tanulósáv. Az iskolában tanítási napokon a délutáni időszakban az első-negyedik évfolyamon délutáni foglalkoztató, az ötödik-nyolcadik évfolyamon felsős tanulósáv működik. 
1. Diákétkeztetés. 
A tanulók napi háromszori (tízórai, ebéd, uzsonna) vagy egyszeri (ebéd) étkezésben részesülhetnek. Az étkezést az önkormányzat biztosítja, a szülő által kitöltött nyilatkozat alapján.
Befizetés: Az önkormányzat által aktuálisan meghatározott módon és időpontban történik.
Lemondás: a lemondásra megjelölt nap előtti napon reggel 9 óráig, írásban vagy telefonon.
Hiányzás esetén a visszatérés előtti napon reggel 9-ig kell jelezni írásban vagy telefonon az étkezés iránti kérelmet. Ez egy napos hiányzás estében is érvényes. (Különben az első itt töltött napon nem étkezhet.)

1. A szülők a tanulók és a saját – a jogszabályokban, valamint az iskola belső szabályzataiban biztosított – jogaiknak az érvényesítése érdekében szóban vagy írásban, közvetlenül vagy választott képviselőik, tisztségviselők útján az iskola igazgatóságához, az adott ügyben érintett gyermek osztályfőnökéhez, az iskola nevelőihez, a diákönkormányzathoz fordulhatnak.

Sóskút, 2026. március 13.                                                              	 Kuzselné Schóber Ágnes

	főigazgató

